text: Vejle vandt den halve håneret
  02 august 2010 kl. 06.21
  Vejle Boldklub vandt den halve håneret, da 1.divisions-holdene fra Vejle og Fredericia mødtes i den sidste træningskamp på det lille Engum Stadion nord for Vejle. Vejle Boldklub vandt træningskampen 1-0.
  - Jeg er meget tilfreds. Fra første til sidste minut var det en fin indsats i dag. Og det gælder hele vejen rundt både defensivt og offensivt. Vi bevæger os godt, tør holde i bolden og slippe den på de rigtige tidspunkter. Det så rigtig fint ud i dag, siger Vejles cheftræner, Mats Gren til Vejle-klubbens hjemmeside.
  
  Holdindsats
  - Holdet fungerer godt sammen, og det er vigtigt, for vi så i dag, at det er en god holdindsats, der sikrer os sejren. Jeg vil ikke fremhæve en enkelt spiller, for alle gjorde det godt i dag, siger Mats Gren.
  FC Fredericia har ikke haft travlt med at lægge kommentarer til kampen ud på deres hjemmeside.
  